Forældrekredsmøde den 5. april 2017:

Formanden, Camilla Hampen byder velkommen.

1. Ole Hansen bliver valgt som dirigent, han fortæller lidt om skolens historie. Han skaffede børn i 20 år og hermed penge.
2. Camilla aflægger beretning: Efter forældrekredsmødet i 2016 har bestyrelsen afholdt møder ca. 10 gange om året. De har samarbejdet omkring budgetopfølgning og den skiftende bestyrelse. Det der fylder er nuet, og det er Finn’s afgang. Derfor har bestyrelsen valgt et tredelt ledelsesform. Skoleåret startede med nyt personale, bestyrelsen håber at alle er faldet godt til og takker personalet for deres arrangement. Fortæller om de tiltag der er sket på skolen, gårdhaven, håndarbejde, fysik, elevskabe og forbedret læreromklædningsfaciliteter. Et tak rettet til Martin og Pia for dette arbejde. De lovede at lærerlønnen skulle på niveau med folkeskolerne, og dette er gjort.

Spørgsmål: Det er hoved sagligt Camilla som svarer på spørgsmålene.  
\* Hvorfor genbruges stillingsbeskrivelse? Svar: fordi det skal gå hurtigt, og det er en bestyrelsesbeslutning.  
\* Hvorfor er der ingen elevrådsformand? Svar: det er nyt, men der arbejdes på sagen.   
\* Hvorfor tredelt ledelse? Svar: det er en bestyrelsesbeslutning alene.  
\* Er der opbakning til dette? Svar: der er blandende bekymringer.   
\* Er der nogen erfaring med tredelt? Svar: ja siger bestyrelsen, på baggrund af deres viden fra job. Bestyrelsen har i en længere periode tænkt på denne tredelt.  
\* Hvorfor bliver personalet ikke inddraget, især når der er kommet nyt personale? Svar: til dette siger bestyrelsen at det er op til skolens bedste at de beslutninger er taget uden om personalet.   
\* Hvorfor inddrager I ikke personalet og beder dem løfte i flok? Svar: de har valgt selv i denne omgang.  
\* Hvad med økonomien? Svar: Camila siger at skolen har råd til dette.  
\* Hvad gøres anderledes denne gang, for at få en leder der bliver? Svar: Camilla vi slår op på flere medier  
taget kontakt til Esbjerg Realskole da de lige har været det samme igennem.  
\* Har bestyrelsen det sidste ord? Svar: ja siger Camilla  
\* Vi har før haft en tredelt ledelse før, da gik det ikke, hvorfor nu? Svar: Camilla, mener at der kan bruges flere hænder nu.  
\* Ryger der så en anden lærer? Ole siger at dette spørgsmål skal der ikke svares på.  
Det er tydeligt at høre at vi har en forældrekreds som er bekymret over at lærer/ledelse ikke har været involveret i jobopslag/tredelt ledelse.

1. Finn aflægger beretning: Det forgangne år har der har været uro efter skiftende ledelse, og nu er der uro igen. Vi har ligeledes fået nye kollegaer. Skolen skal køre videre, der er eksamen lige om lidt, bestyrelsen er som i har hørt i gang med jobopslag.  
   Personalet er gode til at bakke op, lærer, tap, sfo, adm., men vi er også slidte. Hele personalet har en stor del i at skolen kører så godt som den gør. Tilsynsføreren havde kun rosende ord.   
   VI holder et højt faglig niveau, og eleverne opfører sig som de skal efter adfærdskodeks.  
   Sfo er ved at køre de nye 0.klasse ind, de gør et kæmpe arbejde.  
   Renovering af diverse; gårdhaven, biologi/fysik lokalet, vinduer, klassesæt, statsskolen har foræret os møbler. Der kommer elevskabe, som bliver sat ind i påskeferien til de klasser der dagligt bruger pc.  
   Pædagogisk følger vi også godt med mht. kurser.  
   Vi skal have fokus på følgende: ny skoleleder, vi skal følge med den løbende udvikling, også mht. eksamen. Fremtiden, børnetallet falder over de næste 4 år med 300 børn. Vores venteliste bliver mindre, fordi eleverne er faldet godt til på den skole de er. Dette skal vi gøre noget ved, vi skal være mere synlige eks. via Facebook. Vi er meget sårbare hvis elevtilgangen svigter. Det modtagne tilskud varierer op og ned, men tilskuddet til sfo falder.  
   Skolens økonomi har det pt. rigtig godt. Stor tak til vores arbejdshest Pia, som også har hjulpet mig meget.  
   Spørgsmål:  
   \* Skolen er blevet bedre, eleverne er dygtige, men hvad med hvordan har lærerne det? Svar: den tumult der har været, har givet udslag på apv’en. Pia og Finn tager en samtale med hver enkelt lærer, så det bliver noteret ned til den nye leder, omkring ønsker og bekymringer.  
   \* Har lærerne nogen tillidsmand? Svar: nej, men MIO og MR  
   \* Hvorfor er der ikke nogen der stiller op, det må da være tankevækkende (spørgsmål rettet til bestyrelsen), håber det giver bestyrelsen noget at tænke over!? Svar: Ole, dette skal der ikke svares på..   
   \* Hvorfor Finn, er din udmelding kommet så sent? Svar: det svarende han ikke på, men sagde at det som er sket er vi ikke enige om.  
   \* Mangler information fra bestyrelsen og synlighed.  
   \* Hvad siger du Pia om den tredelt? Svar: Ole siger det spørgsmål hører ikke til her.
2. Tilsynsføreren Birgitte Boelt aflægger beretning: Har deltaget i følgende fag: musik, matematik, engelsk. dansk, kristendom i ind skoling mellemtrin ogg udskolingen. Lever undervisningen op til kravene? Svar: Øjebliksbillede, det som kendetegner PSA, eleverne kan lide at være her, arbejdsro, dyb koncentration, undervisningsparate, dygtige, høflige, ordentlige, godt opdraget og personalet er velforberedte og undervisningen lever til fulde op til kravene for folkeskolen.
3. Finn gennemgår regnskab for 2016, Der savnes en præsentation af balancen, som forligger på kontoret, hvilket tages til efterretning, ellers ingen spørgsmål.
4. Finn gennemgår budget 2017, et spørgsmål omkring differencen på frugtindtægt. Indtægten lægges under indtægt og derfor bliver der en difference på budget/faktisk på 80 tkr.
5. Ingen indkomne forslag.
6. Bestyrelsen: evaluering af 2. spor. Vi har valgt at forsætte med 2. spor fordi det giver en bedre mulighed for at arbejde på tværs af klasserne, flere lærer til deling, niveauopdeling, god økonomi. Vores udfordring, lokaler, udenoms arealer, opdeling af arrangementer, vi mangler plads.  
   Spørgsmål:   
   Der blev nævnt valgfag? Svar: Finn, det arbejdes der på, vi må se hvad der kan blive til, det handler også her om økonomi
7. Karsten fortæller om bestyrelsesarbejdet.
8. Valg af bestyrelsesmedlemmer – hver kandidat for 3 minutters tale og der skal vælges 2 kandidater

Stemmetal og udfaldet bliver at: Sven 53, Gundhild 50, Camilla 43. Dvs. Sven træder ind i bestyrelsen og Camilla træder af, Gunhild forbliver i bestyrelsen.

Suppleanter: genvalgt Simon og Kristina

1. Evt.   
   Spørgsmål: Sfo, der er lugtgener i kælderen: Svar, Ole, det har der altid været, Pia vi tjekker kloak, der er forbedret med nye vinduer.  
   Spørgsmål: Observation af ny far, skrue op for kommunikationen når man er ny, kæmpe stor ros til SFO

Finn: takker for det store fremmøde, tak til Camilla, tak for den store opbakning til mig.  
Ole: tak for god ro og orden. Er ikke i tvivl om at denne skole er egnens bedste.

Referent: Susanne Hvid

Dirigent, Ole Kofoed Hansen